GREEK SUPREME COURT DECISION

Decision ID: 1795/2024
Decision Number: 1795
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Ευτύχιο Νικόπουλο, Βαρβάρα Πάπαρη και Χριστίνα Τζίμα - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 16 Σεπτεμβρίου 2024, με την παρουσία και του Γραμματέα Γ. Φ., για να δικάσει την υπόθεση μεταξύ: Του αναιρεσείοντος: Υπουργού Οικονομικών, κατοικοεδρεύοντος στην Αθήνα, ο οποίος εκπροσωπήθηκε από τον Σταυρούλα Θεοδωρακοπούλου, Πάρεδρο του Νομικού Συμβουλίου του Κράτους με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Του αναιρεσιβλήτου: Α. - Γ. Α. Μ. του Α., κατοίκου ..., ο οποίος εκπροσωπήθηκε από τον πληρεξούσιο δικηγόρο του Αντώνιο Ανανιάδη με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Κοινοποίηση: Ίδρυμα με την επωνυμία "ΚΛΗΡΟΔΟΤΗΜΑ Σ. Α.", που εδρεύει στην Αθήνα και εκπροσωπείται νόμιμα, το οποίο δεν εκπροσωπήθηκε στο ακροατήριο. Η ένδικη διαφορά άρχισε με την από ...2014 αγωγή του ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: ...2018 οριστική του ίδιου Δικαστηρίου και ...2021 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί ο αναιρεσείων με την από ...2021 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

Judges: Μαρουλιώ Δαβίου, Βρυσηίδα Θωμάτου, Ευτύχιο Νικόπουλο, Βαρβάρα Πάπαρη, Χριστίνα Τζίμα - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Ευτύχιο Νικόπουλο, Βαρβάρα Πάπαρη και Χριστίνα Τζίμα - Εισηγήτρια, Αρεοπαγίτες. Συνεδρίασε δημόσια στο ακροατήριό του, στις 16 Σεπτεμβρίου 2024, με την παρουσία και του Γραμματέα Γ. Φ., για να δικάσει την υπόθεση μεταξύ: Του αναιρεσείοντος: Υπουργού Οικονομικών, κατοικοεδρεύοντος στην Αθήνα, ο οποίος εκπροσωπήθηκε από τον Σταυρούλα Θεοδωρακοπούλου, Πάρεδρο του Νομικού Συμβουλίου του Κράτους με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Του αναιρεσιβλήτου: Α. - Γ. Α. Μ. του Α., κατοίκου ..., ο οποίος εκπροσωπήθηκε από τον πληρεξούσιο δικηγόρο του Αντώνιο Ανανιάδη με δήλωση κατ' άρθρο 242 παρ. 2 ΚΠολΔ και κατέθεσε προτάσεις. Κοινοποίηση: Ίδρυμα με την επωνυμία "ΚΛΗΡΟΔΟΤΗΜΑ Σ. Α.", που εδρεύει στην Αθήνα και εκπροσωπείται νόμιμα, το οποίο δεν εκπροσωπήθηκε στο ακροατήριο. Η ένδικη διαφορά άρχισε με την από ...2014 αγωγή του ήδη αναιρεσιβλήτου, που κατατέθηκε στο Ειρηνοδικείο Αθηνών. Εκδόθηκαν οι αποφάσεις: ...2018 οριστική του ίδιου Δικαστηρίου και ...2021 του Μονομελούς Πρωτοδικείου Αθηνών. Την αναίρεση της τελευταίας απόφασης ζητεί ο αναιρεσείων με την από ...2021 αίτησή του. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 246 ΚΠολΔ, που εφαρμόζεται και στη διαδικασία της δίκης για την αναίρεση (άρθρ. 573 αρ.1 ΚΠολΔ), το δικαστήριο σε κάθε στάση της δίκης μπορεί αυτεπαγγέλτως ή ύστερα από αίτηση κάποιου διαδίκου, να διατάξει την ένωση και συνεκδίκαση περισσότερων εκκρεμών ενώπιόν του δικών ανάμεσα στους ίδιους ή διαφορετικούς διαδίκους, αν υπάγονται στην ίδια διαδικασία και κατά την κρίση του διευκολύνεται ή επιταχύνεται η διεξαγωγή της δίκης ή αποφεύγεται η έκδοση αντιφατικών αποφάσεων ή επέρχεται μείωση των εξόδων. Κατά την έννοια της διατάξεως αυτής, η συνεκδίκαση μπορεί να διαταχθεί και όταν η συνεκδικαστέα διαφορά έχει εγγραφεί στο πινάκιο άλλης (προσεχούς) δικασίμου. Στην περίπτωση αυτή η πρώτη δίκη αναβάλλεται προκειμένου να συνεκδικασθεί με τη δεύτερη. Η εν λόγω αναβολή διατάσσεται όχι μόνο με σχετική επισημείωση στο πινάκιο, αλλά και μετά τη συζήτηση της πρώτης διαφοράς στο ακροατήριο, με απόφαση του δικαστηρίου (ΑΠ 1178/2022, ΑΠ 1056/2017). Στην προκείμενη περίπτωση από την επισκόπηση των εγγράφων της δικογραφίας προκύπτουν τα εξής: Ο αναιρεσίβλητος, Α.-Γ. Α. Μ., άσκησε, ενώπιον του Ειρηνοδικείου Αθηνών, την από ...2014 αγωγή του, κατά του Ιδρύματος με την επωνυμία "Κληροδότημα Σ. Α.", κοινοποιηθείσα προς τον αναιρεσείοντα Υπουργό Οικονομικών, υπό την ιδιότητα του ασκούντος την εποπτεία επί των περιουσιών που έχουν διατεθεί για κοινωφελή σκοπό. Επ' αυτής εκδόθηκε η υπ' αριθ. ...2018 οριστική απόφαση του ανωτέρω Δικαστηρίου, με την οποία η αγωγή απορρίφθηκε ως αβάσιμη κατ' ουσίαν. Κατά της ανωτέρω απόφασης, ο ενάγων άσκησε, ενώπιον του Μονομελούς Πρωτοδικείου Αθηνών (Τμήμα Εφέσεων), την από ...2018 έφεσή του κατά του εναγομένου ως άνω Ιδρύματος, κοινοποιηθείσα και προς τον αναιρεσείοντα Υπουργό Οικονομικών, υπό την παραπάνω ιδιότητά του, ο οποίος κατά τη συζήτησή της άσκησε πρόσθετη παρέμβαση, υπέρ του εναγομένου-εφεσιβλήτου Ιδρύματος και κατά του εκκαλούντος. Επ' αυτών (εφέσεως και πρόσθετης παρέμβασης) εκδόθηκε η υπ' αριθ. ...2021 τελεσίδικη απόφαση του Μονομελούς Πρωτοδικείου Αθηνών με την οποία το Δικαστήριο αφού δέχθηκε τυπικά και κατ' ουσίαν την έφεση και απέρριψε την πρόσθετη παρέμβαση, δέχθηκε την αγωγή ως ουσιαστικά βάσιμη. Ακολούθως, κατά της ανωτέρω ...2021 τελεσίδικης απόφασης του Μονομελούς Πρωτοδικείου Αθηνών ασκήθηκαν: α) η από ...2021 κρινόμενη αίτηση αναίρεσης του Υπουργού Οικονομικών κατά του αναιρεσιβλήτου Α.-Γ. Α. Μ., για τη συζήτηση της οποίας ορίστηκε η αναφερόμενη στην αρχή της παρούσας δικάσιμος (16-9-2024), στο οικείο δε, πινάκιο εγγράφηκε με αριθμό -16- και β) η από ...2021 αίτηση αναίρεσης του Ιδρύματος με την επωνυμία "Κληροδότημα Σ. Α." κατά του Α.-Γ. Α. Μ., για τη συζήτηση της οποίας είχε ορισθεί αρχικά δικάσιμος η 20η Φεβρουαρίου 2023 και μετ' αναβολή, η σημερινή δικάσιμος (στο οικείο πινάκιο της οποίας έχει γραφεί με αριθμό -...-), προκειμένου να συνεκδικασθεί λόγω συναφείας με την ανωτέρω (υπό στοιχ.α) αίτηση αναίρεσης του Υπουργού Οικονομικών. Από τα ταυτάριθμα με την παρούσα απόφαση πρακτικά δημόσιας συνεδρίασης του Δικαστηρίου τούτου προκύπτει ότι κατά την εκφώνηση της προαναφερόμενης υπό στοιχ. -α- με αριθμό πινακίου -16- αίτησης αναίρεσης κατά της ως άνω με αριθμό ...2021 τελεσίδικης απόφασης του Μονομελούς Πρωτοδικείου Αθηνών (Τμήματος Εφέσεων), οι διάδικοι εκπροσωπήθηκαν, ο μεν αναιρεσείων (Υπουργός Οικονομικών) από Πάρεδρο του Νομικού Συμβουλίου του Κράτους, ο δε αναιρεσίβλητος (Α.-Γ. Α. Μ.) από πληρεξούσιο δικηγόρο, με αντίστοιχες δηλώσεις τους, κατ' άρθρο 242 παρ. 2 ΚΠολΔ, κατέθεσαν προτάσεις και η υπόθεση συζητήθηκε. Αντίθετα, από το πινάκιο της ίδιας ως άνω δικασίμου προκύπτει ότι η συζήτηση της υπό στοιχ. -β- και με αριθμό πινακίου -...- αίτησης αναίρεσης κατά της ίδιας προαναφερόμενης τελεσίδικης απόφασης του Μονομελούς Πρωτοδικείου Αθηνών, αναβλήθηκε για τη δικάσιμο της 15ης Δεκεμβρίου 2025, με αίτημα του αναιρεσείοντος Ιδρύματος, που υποβλήθηκε διά του πληρεξουσίου δικηγόρου του, λόγω συμμετοχής αυτού, στην προγραμματισμένη για την 16η Σεπτεμβρίου 2024 αποχή των δικηγόρων του Δικηγορικού Συλλόγου Αθηνών από την άσκηση των καθηκόντων τους. Επομένως, πρέπει κατά παραδοχή και του σχετικού αιτήματος του αναιρεσιβλήτου Α.-Γ. Α. Μ., που υποβλήθηκε με την κατατεθείσα την 17η Σεπτεμβρίου 2024 από τον πληρεξούσιο δικηγόρο του ενώπιον του Δικαστηρίου τούτου προσθήκη των προτάσεών του, να αναβληθεί η έκδοση οριστικής απόφασης επί της ένδικης αίτησης αναίρεσης και να προσδιορισθεί η συζήτηση αυτής κατά τη δικάσιμο της 15ης-12-2025, προκειμένου να συνεκδικασθεί με την από ...2021, αίτηση αναίρεσης του Ιδρύματος με την επωνυμία "Κληροδότημα Σ. Α." κατά του αναιρεσιβλήτου Α.-Γ. Α. Μ. και κατά της ίδιας απόφασης, διότι έτσι διευκολύνεται η διεξαγωγή της δίκης, αποφεύγεται η ενδεχόμενη έκδοση αντιφατικών αποφάσεων και επέρχεται μείωση των εξόδων.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΝΑΒΑΛΛΕΙ την έκδοση οριστικής απόφασης επί της από ...2021 αίτησης αναίρεσης κατά της απόφασης με αριθ. ...2021 του Μονομελούς Πρωτοδικείου Αθηνών (Τμήματος Εφέσεων), προκειμένου να συνεκδικασθεί με την από ...2021, αίτηση αναίρεσης προσδιοριζόμενη επιμελεία του επιμελέστερου των διαδίκων κατά της ίδιας απόφασης, κατά τη δικάσιμο της 15ης Δεκεμβρίου 2025. ΚΡΙΘΗΚΕ, αποφασίσθηκε στην Αθήνα, στις 18 Νοεμβρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 29 Νοεμβρίου 2024.

LEGAL REFERENCES
Articles Referenced: άρθρο 242 παρ. 2, άρθρο 246, άρθρο 242
Article Codes: ΚΠολΔ
Law References: nan
Total Articles Cited: 4

DATES MENTIONED: 16-9-2024|16-09-2024|18-11-2024|29-11-2024

SOURCE: https://areiospagos.gr/nomologia/apofaseis_DISPLAY.asp?cd=TU8NW1K37AJ9XT4BH63EJ8JHC0YECZ&apof=1795_2024&info=ΠΟΛΙΤΙΚΕΣ -  Α1